open-index/open-wikipedia-markdown huggingface dataset:
சூன் 2022 ஆப்கானித்தான் நிலநடுக்கம்

**சூன் 2022 ஆப்கானித்தான் நிலநடுக்கம்** (*June 2022 Afghanistan earthquake*) ஆப்கானித்தான் நேரப்படி 2022 ஆம் ஆண்டு சூன் மாதம் 22 ஆம் தேதியன்று அதிகாலை 02:24 மணிக்கு ஆப்கானித்தானுக்கும் பாக்கித்தானுக்கும் இடையே உள்ள துராந்து எல்லைக்கோடு பகுதியில் ஏற்பட்டது. ரிக்டர் அளவுகோலில் நிலநடுக்கத்தின் அளவு  6.2 என பதிவாகியது. இந்நிலநடுக்கம் பத்து கிலோமீட்டர் ஆழத்தில் 5.9 ரிக்டர்கள் அளவில் ஏற்பட்டது என்று அமெரிக்க புவியியல் ஆய்வு மையமும் தெரிவித்துள்ளது. குறைந்தது 1000 பேர் பலியானதாகவும் 1500 பேர் காயம் அடைந்ததாகவும் செய்திகள் தெரிவிக்கின்றன. இந்தியாவின் சில பகுதிகள், பாக்கித்தானின் தலைநகர் இசுலாமாபாத்து, கிழக்கு பஞ்சாப் மாகாணம் மற்றும் ஈரான் 
போன்ற 500 கிலோமீட்டர் (310 மைல்) தொலைவில் வாழும் குறைந்தது 119 மில்லியன் மக்களால் நிலநடுக்கம் உணரப்பட்டதாக அறியப்படுகிறது.

2022 ஆம் ஆண்டில் ஏற்பட்ட மிக மோசமான நிலநடுக்கமாக இந்நிகழ்வு கருதப்படுகிறது. நூற்றுக்கணக்கான கட்டடங்கள் இடிந்து, 25 எண்ணிக்கைக்கும் மேற்பட்ட கிராமங்கள் கடுமையாக பாதிக்கப்பட்டன. நிலநடுக்கம் அதன் அளவுடன் ஒப்பிடும்போது மிகவும் அழிவுகரமானதாக இருந்தது. நிலச்சரிவுகளுக்கு ஆளாகக்கூடிய அடர்த்தியான மக்கள்தொகை கொண்ட பகுதிக்கு அடியில் நிலநடுக்கம் ஏற்பட்டுள்ளது. ஆழமற்ற மையப்பகுதியும் நிலநடுக்கத்தைத் தாங்கும் வகையில் கட்டப்படாத மரம் மற்றும் மண்ணால் செய்யப்பட்ட குறைந்த தரமான கட்டடங்களும் அதிக சேதத்திற்கான காரணங்களாக பார்க்கப்படுகின்றன.

## பின்னணி

கடந்த பத்தாண்டுகளில் ஆப்கானித்தானில் 7,000 எண்ணிக்கைக்கும்  அதிகமான மக்கள் நிலநடுக்கங்களால் இறந்துள்ளனர். சராசரியாக ஓர் ஆண்டிற்கு  560 பேர் இறந்துள்ளனர். வடகிழக்கு ஆப்கானித்தானில் 2015 ஆம் ஆண்டு  ஏற்பட்ட ஒரு பெரிய நிலநடுக்கம் அந்நாட்டிலும் அண்டை நாடான பாக்கித்தானிலும் 200 எண்ணிக்கைக்கும்  மேற்பட்டவர்களைக் கொன்றது. 2008 ஆம் ஆண்டில் மேற்கு பாக்கித்தானில் ஏற்பட்ட 6.4 ரிக்டர் அளவிலான நிலநடுக்கத்தில் 166 பேர் கொல்லப்பட்டனர் மற்றும் நிலச்சரிவுகளால் பல கிராமங்கள் அழிந்தன.  முன்னதாக 2002 மற்றும் 1998 ஆம் ஆண்டுகளில் ஏற்பட்ட நிலநடுக்கங்களில் முறையே ஆயிரத்திற்கும் மேற்பட்டோர் மற்றும் சுமார் 4,700 பேர் கொல்லப்பட்டனர். 
## மேற்கோள்கள்

## வெளி இணைப்புகள்

பகுப்பு:ஆப்கானித்தானில் நிலநடுக்கங்கள்
பகுப்பு:2022 நிகழ்வுகள்
தென்புலம் (சிற்றிதழ்)

**தென்புலம்** என்பது தமிழ்நாட்டின், வட ஆற்காடு மாவட்டம், வேலூரிலிருந்து வெளிவந்த திங்களிதழ் ஆகும். இது ஒரு திராவிட இயக்க சிற்றிதழ் ஆகும்.  இந்த இதழின் ஆசிரியர் தோப்பூர் திருவேங்கடம் ஆவார். 

## வரலாறு
தென்புலம் ஒரு திங்களிதழ்  ஆகும். இது 1973 துவக்கபட்டது. 1980கள் வரை 13 ஆண்டுகளுக்கு மேல் வெளியானதாக தெரிகிறது. இதன் ஆசிரியராக அண்ணாதுரையின் நெருங்கிய நண்பரும் அண்ணா காலத்தில் சட்ட மன்ற உறுப்பினராக இருந்தவருமான மிசா. தோப்பூர் திருவேங்கடம் இருந்தார்.

தென்புலத்தில் வரலாற்றுத் தொடர்பான தகவல் கட்டுரைகள் (இஸ்காராவும் லெனினும், இட்லர் ஏன் சர்வாதிகாரியானான், கரிபால்டியும் கிழவியும் போன்றவை ); கல்வித் துறை குறித்த கட்டுரைகள், திரு. வி. க. போன்றோரின் கருத்துரைகளின் மறுபிரகரம், சிறுகதைகள் 
மற்றும் சுவையான தகவல்கள் வெளியிடப்பட்டன. எப்பொழுதாவது மரபுக் கவிதை, புத்தக மதிப்புரை ஆகியவை இடம் பெற்றன.

இந்த இதழின் சிறப்பு அம்சமாக அம்பலவாணக் கவிராயர் எழுதிய *உண்ணாமுலையும் மங்களம் மாமியும் உரையாடுகிறார்கள்* என்ற பகுதி விளங்கியது. அதில் படித்த, நாகரிகமான, அனுபவஞானம் பெற்ற மங்களம் மாமியும் நாட்டுப்புறத்திலிருந்து நகரத்துக்கு வந்துள்ள உண்ணாமுலையும் நாட்டு நடப்புகள், செய்திகள் பற்றி உரையாடுவது போல் எழுதப்படுகிற இதில் சகலவிதமான விசயங்களும் அலசப்படன.   

இந்த இதழின் சில இதழ்கள் தமிழம் வலைதளத்தில் பாதுகாக்கப்பட்டுள்ளன.

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:1980 களில் வெளிவந்த தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
பாசிர் பூத்தே மாவட்டம்

**பாசிர் பூத்தே மாவட்டம்** (மலாய் மொழி: *Jajahan Pasir Puteh*; ஆங்கிலம்: *Pasir Puteh District*; சீனம்: 巴西富地县; ஜாவி: ڤاسير ڤوتيه‎‎;) என்பது மலேசியா, கிளாந்தான் மாநிலத்தில் உள்ள ஒரு மாவட்டம். பாசிர் பூத்தே எனும் பெயரில் ஒரு நகரமும் உள்ளது. மலேசிய மக்களவைத் தொகுதியின் பெயரும் பாசிர் பூத்தே. 

கிளாந்தான் மாநிலத் தலைநகர் கோத்தா பாருவின் தெற்கே சுமார் 30 கி.மீ. தொலைவில் செமாராக் ஆற்றின் *(Semerak River)* கரையில் பாசிர் பூத்தே நகரம் அமைந்துள்ளது. அதே சமயத்தில் பாசிர் பூத்தே மாவட்டம் திராங்கானு மாநிலத்தின் தென்கிழக்கில் எல்லையாக உள்ளது.

## வரலாறு

இந்த நகரம் பாசிர் பூத்தே என்று அழைக்கப் படுவதற்கு முன்பு, பங்காலான் லிம்போங்கான் *(Pangkalan Limbungan)* என்று அழைக்கப்பட்டது. கிளாந்தான் சுல்தான் நான்காம் முகமது *(Sultan Muhammad IV)* இங்கு வருகை தந்த பிறகு, பாசிர் பூத்தே நகரம் அதன் பெயரைப் பெற்றது. 

செமாராக் ஆற்றின் கரையோரங்களில் பளபளக்கும் வெண்மணலைப் பார்த்து சுல்தான் முகம்மது ஈர்க்கப் பட்டார். 1911-ஆம் ஆண்டில், சுல்தான் இந்த இடத்தின் பெயரை பாசிர் பூத்தே என்று அறிவித்தார். பாசீர் பூத்தே என்பது ஒரு மலாய்ச் சொல். வெள்ளை மணல் என்று பொருள்.

## மக்கள் தொகையியல்

2020-ஆம் ஆண்டு புள்ளி விவரங்களின்படி பாசிர் பூத்தே மாவட்டத்தின் மக்கள்தொகை 136157. பெரும்பான்மையினர் கிளாந்தான் மலாய் மக்கள்.

## மேற்கோள்கள்

பகுப்பு:கிளாந்தான்
பகுப்பு:மலேசியாவின் மாவட்டங்கள்‎‎
பகுப்பு:கிளாந்தான் மாவட்டங்கள்
குலு குலு

***குலு குலு*** (Gulu Gulu) என்பது 2022-இல் எஸ் ராஜ் நாராயணன் தயாரிப்பில் இயக்குநர் ரத்ன குமார் எழுதி இயக்கிய இந்தியத் தமிழ் மொழி நகைச்சுவைத் திரைப்படமாகும். இப்படத்தில் சந்தானம் மற்றும் அதுல்யா சந்திரா ஆகியோர் முக்கிய கதாபாத்திரங்களில் நடித்துள்ளனர். லொள்ளு சபா மாறன், லொள்ளு சபா சேசு, டி எஸ் ஆர் ஆகியோர் துணை கதாபாத்திரங்களில் நடித்துள்ளனர். மேயாத மான், ஆடை போன்ற திரைப்படங்களை இயக்கிய ரத்ன குமார் இத்திரைப்படத்தினையும் இயக்கியுள்ளார்.  சந்தோஷ் நாராயணன் இத்திரைப்படத்திற்கு இசையமைத்துள்ளார்.

## நடிகர்கள்
* சந்தானம்
* அதுல்யா சந்திரா
* நமீதா கிருஷ்ணமூர்த்தி
* லொள்ளு சபா மாறன்
* பிரதீப் ராவத்
* மரியம் ஜார்ஜ்
* சாய் தீனா
* லொள்ளு சபா சேசு
* டி எஸ் ஆர்
* மகாநதி சங்கர்
* பிபின்
* கவி
* ஹரிஷ்
* யுவராஜ்
* மௌரி தாஸ்

## இசை
பாடல் வரிகளை எழுதியவர்கள் ரத்ன குமார், விவேக் மற்றும் அசல் கோளாறு.

## தயாரிப்பு
சர்க்கிள் பாக்ஸ் எண்டர்டெயின்மென்ட் நிறுவனம் சார்பில் எஸ் ராஜ் நாராயணன் இந்தப் படத்தைத் தயாரித்துள்ளார்.

## திரைப்பட வெளியீடு
இப்படம் 29 ஜூலை 2022-ல் திரையரங்குகளில் வெளியிடப்பட்டது

## மேற்கோள்கள்


## வெளி இணைப்புகள்
* ஐ.எம்.டி.பி இணையத்தளத்தில் குலு குலு

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நகைச்சுவைத் திரைப்படங்கள்
லொள்ளு சபா ஜீவா

**லொள்ளு சபா ஜீவா** என்று பரவலாக அறியப்படும் **ஜீவா** இந்திய திரைப்பட நடிகர் ஆவார். விஜய் தொலைக்காட்சியில் ஒளிபரப்பான லொள்ளு சபா என்ற நிகழ்ச்சியில் நடிக்கத் தொடங்கியபோது பிரபலமானவர் என்பதால் **லொள்ளு சபா ஜீவா** என்று அழைக்கப்படுகிறார்.

## திரைப்படவியல்

### திரைப்படங்கள்

### தொலைக்காட்சி நிகழ்ச்சிகள்

## மேற்கோள்கள்


## வெளி இணைப்புகள்

* ஐ.எம்.டி.பி இணையத்தளத்தில் ****

பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:சென்னை நடிகர்கள்
பகுப்பு:வாழும் மக்கள்
பெஸ்டி

***பெஸ்டி*** (Bestie) என்பது 2022-இல் டாக்டர். ஆர். சாரதி ராஜா தயாரிப்பில் இயக்குநர் ரங்கா எழுதி இயக்கிய இந்தியத் தமிழ் மொழி திகில் திரைப்படமாகும். இப்படத்தில் யாசிகா ஆனந்த் மற்றும் அசோக் குமார் ஆகியோர் முக்கிய கதாபாத்திரங்களில் நடித்துள்ளனர். லொள்ளு சபா மாறன், லொள்ளு சபா சேசு, வாசு விக்ரம் ஆகியோர் துணை கதாபாத்திரங்களில் நடித்துள்ளனர்.

## கதைச்சுருக்கம்
காதலர்களான அசோக் மற்றும் யாஷிகா விடுமுறைக்கு செல்ல முடிவு செய்து, அவர்கள் ஒரு பண்ணை வீட்டில் தங்க சென்றனர். அவர்கள் அந்நியர்களை சந்தித்தனர், காதலர்கள் இருவருக்கும் குழப்பமான விஷயங்கள் நடந்தன. யாஷிகாவும் அவரது குடும்ப உறுப்பினர்களும் அதைச் செய்ததுதான் அசோக்கிற்கு மிகவும் ஏமாற்றம். அந்நியர்கள் யாஷிகாவின் குடும்ப உறுப்பினர்கள், அவர்கள் யாஷிகாவின் சகோதரி பிரியங்காவை கற்பழித்ததால் அசோக்கையும் அவரது நண்பர்களையும் பழிவாங்க திட்டமிட்டனர். அவர்களின் திட்டத்தின்படி, யாஷிகாவும் அவரது குடும்பத்தினரும் அசோக் மற்றும் அவரது நண்பர்களைக் கொன்றனர்.

## நடிகர்கள்

## இசை
பாடல் வரிகளை எழுதியவர் விவேக் மற்றும் வேணுஜி. இத்திரைப்படத்திற்கு ஜே. வி. இசையமைத்துள்ளார்.

## தயாரிப்பு
டாக்டர். ஆர். சாரதி ராஜா, ஆர்.எஸ்.சினிமா என்ற பட நிறுவனத்தின் மூலம் இத்திரைப்படத்தினை தயாரித்துள்ளார். இத்திரைப்படத்தினை ரங்கா எழுதி, இயக்கியுள்ளார்.

## திரைப்பட வெளியீடு
8 ஜூலை 2022-ல் படம் திரையரங்குகளில் வெளியிடப்பட்டது.

## மேற்கோள்கள்

## வெளி இணைப்புகள்
*

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஆந்திரூ கிளாடி தெ லா செரூ குரோம்மெலின்

**ஆந்திரூ கிளாடி தெ லா செரூ குரோம்மெலின்** *(Andrew Claude de la Cherois Crommelin)* (6 பிப்ரவரி 1865 &ndash; 20 செப்டம்பர் 1939) பிரெஞ்சு உகுனாத் இன வானியலாளர் ஆவார். இவர் அயர்லாந்து நாட்டு ஆண்டிரிம் கவுண்டியில் உள்ள குழ்செந்துன் எனுமிட்த்தில் பிறந்தார்.
இவர் இங்கிலாந்தில் மார்ல்பரோ கல்லூரியிலும் டிரினிட்டி கல்லூரியிலும் கல்வி கற்றார். இவர் சில கால்ம் இலான்சிங் கல்லூரியில் கல்வி பயிற்றுவித்தார். பிறகு  இவர் 1891 அம் ஆண்டில் அரசு(இராயல்) கிரீன்விச் வான்காணகத்தில் நிலையான வேலையில் சேர்ந்தார். இவர்1888 ஆம் ஆண்டில் அரசு வானியல் கழகத்தில் சேர்ந்தார். இவர் 1929 இலிருந்து 1931 வரை அரசு வானியல் கழகத்தின் தலைவராகத் திகழ்ந்தார். இவர் 1895 ஆம் ஆண்டில் வானியல் கழகத்தில் சேர்ந்து 1904 இலிருந்து 1906 வரை அதன் தலைவராகவும் விளங்கினார். இவர் அக்கழக வால்வெள்ளிப் பிரிவை 1898 இலிருந்து 1901 வரையிலும் பின்னர், 1907 இலிருந்து 1938 வரியிலும் இயக்கிவந்தார்.

குரோம்மெலின் பல சூரிய ஒளிமறைப்புத் தேட்டங்களில் கலந்துகொண்டுள்ளார். அவற்றுள் 1896, 1900, 1905 ஆகிய ஆண்டுகளில் நிகழ்ந்த சூரிய ஒளிமறைப்புகள் அடங்கும்.  இவர் 1919 ஆம் ஆண்டைய சூரிய ஒளிமறைப்புக்காக பிரேசிலில் உள்ள சோபிரல் நகருக்குச் சென்று, ஒளிமறைப்பால் சூரிய ஈர்ப்புப் புலம் உருவாக்கிய ஒளிவிலக்கத்தை அளந்தார். இந்த நோக்கீடுகளின் முடிவுகள் ஆல்பெர்ட் அய்ன்சுட்டீன் 1916 ஆம் ஆண்டில் முன்மொழிந்த பொதுச் சார்பியல் கோட்பாட்டை உறுதிபடுத்தின.

குரோம்மெலினும் பிளிப் எர்பெர்ட் கோவெலும் 1910 ஆம் ஆண்டில் மேற்கொண்ட ஆல்லே வால்வெள்ளி ஆய்வுகளுக்காக ப்ரெஞ்சு வானியல் கழகம் பிரிக்சு யூல்சு ஜான்சென் விருதை வழங்கியது. இதே ஆய்வுக்காக அவர்கள் இருவரும்செருமனி வானியல் கழகத்தில் இருந்து இலிண்டர்மன் பரிசையும் பெற்றனர்.

குரோம்மெலின் 1914 ஆம் ஆண்டில் “விண்மீன் உலகம்“ எனும் வானியலுக்கான அறிமுக நூலொன்றை வெளியிட்டார்.

இவருக்க நான்கு குழந்தைகள் உண்டு. இவர்களில் இருவர் 1933 அம் ஆண்டில் என்னர்டேல், தூண் பாறையை ஏறும்போது ஏதத்தில் இறந்துள்ளனர். தெ லா செரோ கால்வழி குரோம்மெலின் மகள் ஆந்திரினா வழியாக தொடரலானது. மே குரோம்மெலின் எனும் எழுத்தாளர் ஆந்திரூசு வழி வந்த ஒன்றுவிட்ட உடன்பிறப்புகளில் ஒருவர் ஆவார்.

வால்வெள்ளி வல்லுனரான இவர் தன் வட்டணைகளுக்கான கணக்கீடுகளால் முன்பு தவறாக இனங்கண்ட பின்வரும் மூன்று வால்வெள்ளிகளுமே ஒரே ஒற்றைப் பருவமுறை இயக்க வால்வெள்ளியே என நிறுவினார். வால்வெள்ளி பொன்சு 1818 II, வால்வெள்ளி கோகியா-வின்னெக்கே 1873 VII, வால்வெள்ளி 37பி/போர்பெசு 1928 III, 1929. இதை  "Comet Pons-Coggia-Winnecke-Forbes" எனப் பெயரிடப்பட்டது.  பிறகு 1948 இல், இவர் இறந்ததும் அந்த வால்வெள்ளி இவரது பெயரால் பெயரிடப்பட்டது (இப்போது இது,  27பி/குரோம்மெலின்). இந்தப் பெயரிடல் வால்வெள்ளி என்கே போன்றதெனலாம். அது  கண்டுபிடித்த பலரது பெயரால் வழங்கப்படாமல்,  அதன் வட்டணையைத் தீர்மானித்தவரது பெயரால் வழங்கப்படுகிறது. குரோம்மெலினும் மேரி பிராக்டரும் 1937 ஆம் ஆண்டில் "வானியலில் வால்வெள்ளிகள்: அவற்றின் தன்மையும் தோற்ரமும் இடமும்” எனும் வால்வெள்ளி பற்றிய நூலை வெளியிட்டனர்.
## குரோம்மெலின் பெயரால் வழங்குபவை
* வால்வெள்ளி 27பி/குரோம்மெலின்
* குரோம்மெலின் (நிலாக் குழிப்பள்லம்)
* குரோம்மெலின் (செவ்வாய்க் குழிப்பள்ளம்)
* சிறுகோள் 1899 குரோம்மெலின்

## மேற்கோள்கள்

பகுப்பு:1865 பிறப்புகள்
பகுப்பு:1939 இறப்புகள்
பகுப்பு:பிரித்தானிய வானியலாளர்கள்
பகுப்பு:அயர்லாந்து வானியலாளர்கள்
கவிக்குயில் (சிற்றிதழ்)

**கவிக்குயில்** என்பது தமிழ் நாட்டில் இருந்து மாத இதழாக வெளிவந்த ஒரு தமிழ்ச் சிற்றிதழ் ஆகும். 

## வரலாறு
கவிஞர் டாக்டர் ஆனைவாரி ஆனந்தன் முதலில் **மகரந்தம்** என்ற கையெழுத்துப் பத்திரிகையைத் துவக்கினார். ’சூல். 1. தாது-1’ என்று கணக்கிட்டு எழுதிய அவர் 1983 செப்டம்பரில் அதை ’தட்டச்சு உருட்டுப்படி’ (டைப்ட் சைக்ளோஸ்டைல் ) ஏடு ஆக மாற்றினார். அடுத்து அதன் பெயரை **சுகந்தம்** என்றாக்கி தட்டச்சு பத்திரிகையாக வெளியிட்டார். 1983 நவம்பரில் *ககந்தம்* அச்சுப் பத்திரிகையாக வளர்ச்சி பெற்றது. ஆசிரியர் : சி. பன்னீர்செல்வம். சிறப்பாசிரியர் : கவிஞர் ஆணைவாரி ஆனந்தன் ஆவார். ‘சுகம்-1 மணம்-1‘ என்ற ரீதியில் எண்ணிக்கை வளர்த்த அது செய்திகள், சிந்தனைகள், துணுக்குகள், மாணவர் படைப்புகள், வாசகர் கடிதங்கள், கேள்வி- பதில் முதலியவற்றை வெளியிட்டது. ‘ஊர்ச்சூழல்‘ என்ற தலைப்பில் கிராமியப் பிரச்னைகளை அலசியது. இப் பத்திரிகை வெளியீட்டாளர்கள் மீண்டும் பெயர் மாற்றம் செய்தார்கள். 1984 திசம்பர் முதல் பத்திரிகை **கவிக்குயில்** என்ற பெயரைப் பெற்று, குயில்-1, கீதம்-1 என்று கணக்கிட்டு வெளி வந்தது. 

## உள்ளடக்கம்
*நடந்தவை, நடப்பவை* என்ற பகுதியில் செய்திகள் இடம் பெறுகின்றன. *சமுதாய வீதியிலே* என்ற பகுதியில் ஊர்ப் பிரச்னைகள் கவனிக்கப்படுகின்றன. *மகளிர் இயல்* என்று பெண்கள் பகுதி உள்ளது.  அறிவியல் சிந்தனைகள், ‘தத்துவப் பாதையில்‘ என்று சிந்தனைக் கட்டுரைகளும், *கலைப்பூங்கா*வில் திரைப்படம் குறித்து செய்திகள், *நூல் மணம்* என்ற பகுதியில் புத்தக மதிப்புரைகள் வெளியாயின. கவிமலர்கள் என்ற தலைப்பில் புதுக் கவிதைகளும், ஆனைவாரி ஆனந்தன் எழுதும் கவிதைகளும் தொடர்கதையும், வேறு ஒரு தொடர்கதையும் சிறுகதையும் இதில் வெளியாயின. *உடல் நலம் காப்போம்* என்று ஆரோக்கியக் குறிப்புகளும் அவ்வப்போது இடம் பெற்றன. ‘வழக்கியல்‘ என்று சட்ட ஆலோசனைகள் கூறும் ஒரு பகுதியும், ‘நமக்குள்ளே‘ என்ற கேள்வி பதில் பகுதியும் கவிக்குயிலில் இடம்பெற்றன. 

## குறிப்புகள்

பகுப்பு:தமிழ்நாட்டுச் சிற்றிதழ்கள்
பகுப்பு:1980 களில் வெளிவந்த தமிழ் இதழ்கள்
இறைச்சித் தொழிற்றுறை

**இறைச்சித் தொழிற்துறை** (ஆங்கிலம்: meat industry) என்பது நவீன தொழில்மயமாக்கப்பட்ட கால்நடை விவசாயத்தைக் கொண்டு இறைச்சியை உற்பத்தி செய்தல், பொட்டலம் கட்டுதல், பாதுகாத்தல், சந்தைப்படுத்தல் ஆகியவற்றில் ஈடுபட்டுள்ள மக்களையும் நிறுவனங்களையும் கொண்ட தொகுப்பாகும். பால் பொருட்கள், கம்பளி உற்பத்தி போன்ற இறைச்சியை விடுத்த இன்ன பிற விலங்குப் பொருட்களின் உற்பத்தி இத்தொழிற்துறையில் அடங்காது. பொருளாதாரச் சிந்தனையில், இறைச்சித் தொழிற்துறை என்பது முதன்மை நிலை (விவசாயம்) மற்றும் இரண்டாம் நிலை (தொழிற்துறை) செயல்பாட்டின் இணைவு ஆகும். இவ்விரண்டில் ஏதேனும் ஒன்றை மட்டும் கொண்டு இறைச்சித் தொழிற்துறையினை வரையறை செய்வது சற்றே கடினம். இறைச்சித் தொழிலின் பெரும்பகுதி இறைச்சிப் பொட்டலத் தொழிற்துறையால் ஆனதாகும். இறைச்சிப் பொட்டலத் தொழிற்துறை என்பது கோழி, கால்நடை, பன்றி, செம்மறியாடு உள்ளிட்ட பண்ணை விலங்குகளைக் கொன்று, பதப்படுத்தி, பொட்டலம் கட்டி, விநியோகம் செய்யும் ஒட்டுமொத்த செயற்பாடுகளைக் கையாளும் பிரிவினை உள்ளடக்கியதாகும்.

உணவுத் தொழிலில் தொடர்ச்சியாக வளர்ந்து வரும் கிளையான இறைச்சித் தயாரிப்பின் பெரும்பகுதி தொழிற்துறை கால்நடை உற்பத்தியை உள்ளடக்கியது. செறிநிலை விலங்கு வளர்ப்பு என்றும் அழைக்கப்படும் தொழிற்துறை கால்நடை உற்பத்தியில் கால்நடைகள் முழுக்க முழுக்க மூடிய அறைகளுக்குள் வைக்கப்பட்டோ அல்லது வேலியிட்ட திறந்த வெளிக் கூடு உள்ளிட்ட கட்டுப்படுத்தப்பட்ட வெளிப்புற அமைப்புகளிலோ வைக்கப்பட்டோ வளர்க்கப்படுகின்றன. இறைச்சிக்கான விலங்கு வளர்ப்பில் பல அம்சங்கள் இன்று தொழிற்மயமாகிவிட்டன. இதில் பல நடைமுறைகள் சிறிய அளவிலான குடும்பப் பண்ணைகளுடன் தொடர்புடையவை (எ.கா. *ஃபோய் கிரா* எனப்படும் வாத்துக் கல்லீரல் இறைச்சி உள்ளிட்ட சுவைசார் உணவுகள்). நவீன யுகத்தில் கால்நடைகளின் உற்பத்தி என்பது செங்குத்தாக ஒருங்கிணைக்கப்பட்ட தொழிலாகும், அஃதாவது இதில் பெரும்பாலான விநியோகச் சங்கிலி நிலைகள் ஒருங்கிணைக்கப்பட்டும் ஒரு தனிப்பட்ட நிறுவனத்திற்குச் சொந்தமானவையாகவும் உள்ளன.

## செயல்திற பரிசீலனைகள்
கால்நடைத் வளர்ப்பு மற்ற எந்த மனித நடவடிக்கைகளையும் விட அதிக நிலத்தைப் பயன்படுத்துகிறது. அதோடு மட்டுமல்லாது, இது நீர் மாசுபாட்டிற்கு மிகப்பெரிய பங்காற்றுபவைகளில் ஒன்றாகவும் பைங்குடில் வளிம வெளியேற்றத்தின் மிகப்பெரிய மூலமாகவும் திகழ்கிறது. இந்த வகையில், உருவாக்கப்பட்டு வளர்க்கப்படும் விலங்கினத்தின் தீவன மாற்றுத் திறன் இதற்கு பொருத்தமான ஒரு காரணியாக அமைகிறது. கூடுதலாக ஆற்றல், பூச்சிக்கொல்லிகள், நிலம், புதுப்பிக்க முடியாத வளங்களைப் பயன்படுத்துதல் ஆகியவற்றையும் கணக்கில் கொண்டால் மாட்டிறைச்சி, ஆட்டிறைச்சி வகைகள், எருமை இறைச்சி போன்றவற்றின் தயாரிப்பு சிவப்பிறைச்சி வகையில் மிக மோசமான செயல்திறனைக் காட்டுகிறது; கோழியிறைச்சியும் முட்டை உற்பத்தியும் இவற்றோடு ஒப்பிடுகையில் சிறந்து விளங்குவனவாகும்.

## இறைச்சி மூலங்கள்

## உலக அளவிலான இறைச்சிப் பொருட்களின் உற்பத்தி

### நிறுவனங்கள்
உலக அளவிலான மிகப் பெரிய இறைச்சி உற்பத்தியாளர்கள்:
* ஜே.பி.எஸ் எஸ்.ஏ. (JBS S.A.)
* டைசன் ஃபுட்ஸ் (Tyson Foods)
* டபுள்யு.எச். குழுமம் (WH Group)

### உலக மாட்டிறைச்சி உற்பத்தி

## இவற்றையும் பார்க்க
* விலங்குத் தொழிற்கூட்டு
* அடிதொட்டி
* மாட்டிறைச்சி வளையங்கள்

## மேற்கோள்கள்

பகுப்பு:இறைச்சி
பகுப்பு:விலங்குத் தொழிற்கூட்டு
பகுப்பு:விலங்குரிமை
வானவராய நல்லூர்

**வானவராயநல்லூர்** *(Vāṉavarāya Nallūr)* கிராமம் தமிழ்நாட்டின் திருப்பூர் மாவட்டம், காங்கேயம் வட்டம் ஊதியூரில் இருந்து கிழக்கே 5 கி.மீ. தொலைவில் ஊதியூர்-தாசவநாயக்கன்பட்டி சாலையில் அமைந்துள்ள ஒரு குக்கிராமாகும்.

இது கொங்குநாடு திருப்பூர் மாவட்டம், காங்கேயம் வட்டம் மற்றும் குண்டடம் ஊராட்சி ஒன்றியம் உட்பட்ட முதலிபாளையம் கிராமம், பெருமாள்பாளையம் ஊராட்சிக்கு உட்பட்ட குக்கிராமமாகும். இவ்வூர் ஊதியூரில் இருந்து 5 கி.மீ., கம்பிளியம்பட்டியில் இருந்து 5 கி.மீ., குண்டடத்தில் இருந்து 18 கி.மீ., காங்கேயத்தில் இருந்து 19 கி.மீ. மற்றும் தாராபுரத்தில் இருந்து 20 கி.மீ. தொலைவில் அமைந்துள்ளது.

இங்கு மானாவாரி விவசாயமே பிரதான தொழில் ஆகும். இந்தக் கிராமத்தில் கொங்கு வேளாளர் கவுண்டர் சமூகத்தினர் பெரும்பான்மையாக வசித்து வருகின்றனர். இந்தக் கிராமத்தில் கொங்கு வேளாளர் சமூகத்தின் செம்பூத்தான் குலம் குலதெய்வ கோவிலான கரியகாளி அம்மன் கோவில், தேவாங்கர் செட்டியார்  சமூகத்தின் லத்தேகாரர் குலதெய்வ கோவிலான சஞ்சீவி பெருமாள் கோவில் உட்பட பல புகழ்பெற்ற முக்கிய கோவில்கள் உள்ளன.

இந்தக் கிராமத்தில் ஆவின் பால் பதப்படுத்தும் மையம், அரசு பள்ளி, நியாய விலைக் கடை மற்றும் பிற அரசு அலுவலகங்கள் உள்ளன.அ.தி.மு.க., தி.மு.க., பா.ஜ.க. ஆகிய கட்சிகள் இந்தக் கிராமத்தில் பெரும்பான்மையான அரசியல் கட்சிகள்.

## வரலாறு மற்றும் சொற்பிறப்பியல்
வரலாற்று ரீதியாக, இந்தக் கிராமம் கொங்கு நாட்டின், தென்கரை நாட்டுக்கு உட்பட்ட பகுதி ஆகும்.

*வானவராயர்* என்பது கொங்கு வேளாளர் கவுண்டர் சமூகத்தின் கீரனூர் பவளன் குலம் கோத்திரத்தால் பயன்படுத்தப்படும் பட்டம் ஆகும். அன்னூர் கோவிலில் ஒரு கல்வெட்டு வானவராயநல்லூரைச் சிவனுக்குப் பவளன் குலத்தான் கொடுத்ததாகக் கூறுகிறது. எனவே, பவளன் குலம் *வானவராயர்* என்ற பட்டத்தில் இருந்து இப்பெயர் வந்திருக்கும்.கொங்கு வெள்ளாள கவுண்டர் வரலாற்றில் பொள்ளாச்சி சமத்தூரில் *வாணவராயர்* பாளையக்காரர் ஜமீன் குடும்பமும் உள்ளது.

இந்தக் கிராமத்தில் உள்ள கொங்கு வேளாளர் கவுண்டர் செம்பூத்தான் குல தெய்வ கரிய காளியம்மன் கோயில் தீபத்தம்பத்தை நிறுவியவர் செம்பூத்தகுல *மாணிக்கி தெய்வானை* என்பவர் என்பதை அங்குள்ள கல்வெட்டு கூறுகிறது.

இந்த கிராமத்திற்கு வேறு ஒரு பெயர் காரணமும் சொல்லபடுகிறது. இந்தக் கிராமத்தில் சஞ்சீவி பெருமாள் ஆஞ்சநேயர் கோவில் உள்ளதாலும், ஆஞ்சியர் சாமிக்கு வானரம் என்ற பெயரும் இருப்பதால், இந்த பெயர் வந்திருக்கும் என்று கூறப்படுகிறது.

## மேற்கோள்கள்

பகுப்பு:திருப்பூர் மாவட்டத்திலுள்ள கிராமங்கள்
வண்ணம் (யாப்பருங்கல நெறி)

தொல்காப்பியர் 20 வகை வண்ணங்களைக் குறிப்பிடுகிறார். யாப்பருங்கலம் என்னும் நூலின் விருத்தியுரையில் பாடல்களில் காணப்படும் வண்ணங்கள் மேற்கோள் பாடல்களுடன் விளக்கப்பட்டுள்ளன.  

## வண்ணம் - எடுத்துக்காட்டுடன்
### 1
;உயிர் மிக்கு வந்த வண்ணம்

### 2
;மெய் மிக்கு வந்த வண்ணம் 

### 3
;உயிர்மெய் மிக்கு வந்த வண்ணம்
 
### 4
;குறிலெழுத்து மிக்கு வந்த வண்ணம்

### 5
;நெடில் எழுத்து மிக்கு வந்த வண்ணம் 
 
### 6
அளபெடை பெற்று வந்த வண்ணம் 

### 7

### 8
;மெல்லெழுத்து மிக்கு வந்த வண்ணம் 

### 9
;இடையெழுத்து மிக்கு வந்த வண்ணம் 

### 10
;குற்றியலுகரம் மிக்கு வந்த வண்ணம்

### 11
;குற்றியலிகரம் வந்த வண்ணம்

 அவன் தழையாடையுடன் வருகிறான்

### 12
;ஆய்த வண்ணம் 

### 13
;ஐகாரக்குறுக்க வண்ணம்

### 14
;ஔகாரக் குறுக்க வண்ணம்

### 15
;மகரக் குறுக்க வண்ணம் 
 

## மேற்கோள்

பகுப்பு:யாப்பிலக்கணம்
கறுப்பு மலர் (சிற்றிதழ்)

**கறுப்பு மலர்** என்பது தமிழ் நாட்டில் இருந்து 1980களில் மாத இதழாக வெளிவந்த ஒரு தமிழ்ச் சிற்றிதழ் ஆகும்.  

கறுப்பு மலரின் முதல் இதழ் 1983 மே அன்று வெளி வந்தது. இந்த இதழானது கவிஞர் பாரதிப்ரியா, இளைஞர் இலக்கிய வட்டம் அமைப்புக்காகத் தயாரித்த தனிச்சுற்றிதழ் ஆகும். மக்களுக்கான மக்கள் இலக்கியம் படைப்பது இளம் எழுத்தாளர்களை, கவிஞர்களை ஊக்குவிப்பது மாதம் ஒரு கருத்தரங்கம், கவியரங்கம் நடத்துவது; சமூகப் பிரச்னைகளை ஆராய்வது அவற்றுக்கான தீர்வை நோக்கி விவாதிப்பது, புதுப் படைப்பாளிகளை வரவேற்பது; அவர்கள் புதுமைப் படைப்புகளை படைக்கத் தூண்டுவது; மக்கள் மத்தியில் விழிப்பு உணர்ச்சியை ஏற்படுத்துவது மக்கள் இலக்கியத்தின் அருமையை மக்களுக்கு உணர்த்துவது; சாதி மத அமைப்புகளைச் சாராதிருப்பது, மடமைகளை எதிர்ப்பது இவற்றை இளைஞர் இலக்கிய வட்டம் தன் நோக்கங்களாக கொண்டு இந்த இதழை வெளியிட்டது. 

## குறிப்புகள்

பகுப்பு:தமிழ்நாட்டுச் சிற்றிதழ்கள்
பகுப்பு:1980 களில் வெளிவந்த தமிழ் இதழ்கள்
சேக் முகமது பின் கலீஃபா பள்ளிவாசல்

**சேக் முகமது பின் கலீஃபா பள்ளிவாசல்** (*Sheikh Mohamed bin Khalifa Mosque*) சீசெல்சு நாட்டின் தலைநகரமான விக்டோரியாவில் உள்ள மாண்ட் புளூரி பகுதியில் அமைந்துள்ளது. நாட்டின் சிறுபான்மை இசுலாமிய சமூகத்திற்கு சேவை செய்கிறது. 
## வரலாறு
கலீஃபா பள்ளிவாசல் 1982 ஆம் ஆண்டு கட்டப்பட்டது. சீசெல்சு நாட்டின் முதல் மசூதியாக சிறப்பு பெற்றது. 2013 ஆம் ஆண்டு புதுப்பிக்கப்பட்டது.
## சிறப்பு

பள்ளிவாசலில் பளபளப்பான ஒரு தங்கக் குவிமாடம் அமைக்கப்பட்டுள்ளது. இங்கு  600 வழிபாட்டாளர்கள் தொழுகை நடத்த முடியும். 

## மேற்கோள்கள்

பகுப்பு:சீசெல்சு
பகுப்பு:ஆப்பிரிக்காவில் சமயம்
சீசெல்சு இயற்கை வரலாற்று அருங்காட்சியகம்

**சீசெல்சு இயற்கை வரலாற்று அருங்காட்சியகம்**  (*Seychelles Natural History Museum*) சீசெல்சு நாட்டின் மாகி தீவுக்கு அடுத்துள்ள தலைநகரமான விக்டோரியாவின் தலைமை அஞ்சல் நிலையத்திற்கு அருகில் அமைந்துள்ளது. மேற்கு இந்தியப் பெருங்கடலில் உள்ள தீவுக்கூட்டமான சீசெல்சின் இவ்வரலாற்று அருங்காட்சியகம் 1965 ஆம் ஆண்டு திறக்கப்பட்டது.

தலைநகர் விக்டோரியாவில் உள்ள முன்னாள் உச்ச நீதிமன்ற கட்டிடத்தில் அமைந்துள்ள இந்த அருங்காட்சியகத்தில்  அடிமை காலம் முதல் நவீன காலம் வரை தீவு தேசத்தின் வரலாற்றை உள்ளடக்கிய பல காட்சியகங்கள் உள்ளன.  
அருங்காட்சியகத்தில் தாவரவியல், விலங்கியல், புவியியல் மற்றும் மானுடவியல் பிரிவுகளும் உள்ளன. சீசெல்சு மக்கள் இராணுவம், சீசெல்சு மக்கள் விடுதலை இராணுவம் மற்றும் சீசெல்சு மக்கள் பாதுகாப்புப் படைகளின் வரலாறு தொடர்பான சில பொருட்களும் இங்கு வைக்கப்பட்டுள்ளன. 
## மேற்கோள்கள்

## மேலும் வாசிக்க
* 
பகுப்பு:சீசெல்சு
பகுப்பு:அருங்காட்சியகங்கள்
சீசெல்சின் சுதந்திர நினைவுச் சின்னம்

**சுதந்திர நினைவுச் சின்னம்** (*Liberty Monument*) சீசெல்சு நாட்டின் தலைநகரம் விக்டோரியாவில் அமைந்துள்ளது. பிரித்தானியர்களிடமிருந்து சீசெல்சு சுதந்திரம் பெற்றதை கொண்டாடும் வகையில் இச்சின்னம் அமைக்கப்பட்டது.
## வரலாறு
1978 ஆம் ஆண்டு நிறுவப்பட்ட சுதந்திர மனிதன் சிலைக்கு மாற்றாக சுதந்திர தின கொண்டாட்டத்தின் போது 201 ஆம் ஆண்டு சூன் மாதம் 29 ஆம் தேதியன்று இயேம்சு மைக்கேல் என்பவரால் இச்சின்னம் திறந்து வைக்கப்பட்டது. 
## வடிவமைப்பு
சுதந்திர நினைவுச்சின்னம் தோம் போவர்சால் வடிவமைக்கப்பட்டு செதுக்கப்பட்டது. தென்னாப்பிரிக்காவின் கேப் டவுனில் உள்ள வெண்கல காலத்து வார்ப்புக் கூடத்தில் இவ்வெண்கலம் வடிவமைக்கப்பட்டது. ஒரு ஆணும் பெண்ணும் தங்கள் தலைக்கு மேல் தேசியக் கொடியை வைத்திருப்பதை இச்சின்னம் சித்தரிக்கிறது.

## மேற்கோள்கள்

பகுப்பு:சீசெல்சு
சீசெல்சில் திமிங்கில வேட்டை

**சீசெல்சில் திமிங்கில வேட்டை**  (*Whaling in Seychelles *) எண்ணெய்த் திமிங்கிலதிற்காக 19 ஆம் நூற்றாண்டின் தொடக்கத்தில் நடைபெற்றது. எண்ணெய்த் திமிங்கிலத்தின் விலை வீழ்ச்சி காரணமாக 1915 ஆம் ஆண்டில் கிட்டத்தட்ட திமிங்கில வேட்டை முடிவுக்கு வந்தது. முதலாம் உலகப் போரின் தொடக்கமும் வேட்டைப் பொருள்களின் பற்றாக்குறையும் இதற்கான கூடுதல் காரணங்களாக அமைந்தன. எண்ணெய்த் திமிங்கிலங்கள் பொதுவாக பறவை மற்றும் தெனிசு தீவுகளுக்கு அருகில் பிடிக்கப்பட்டு புனித அன்னேவில் உள்ள திமிங்கல நிலையத்திற்கு இழுத்துச் செல்லப்பட்டன.

இந்தியப் பெருங்கடல் திமிங்கில சரணாலயத்தை உருவாக்குவதில் ஒரு ஆச்சரியமான நடவடிக்கையை எடுத்து 1979 ஆம் ஆண்டு  
எழுத்தாளர் இலையால் வாட்சன் பன்னாட்டு திமிங்கல ஆணையத்தில் சீசெல்சு நாட்டைப் பிரதிநிதித்துவப்படுத்தினார். அரசியல் அழுத்தம் மற்றும் நாட்டிற்கு உதவிப் பொதி சலுகைகள் கிடைப்பது போன்ற நன்மைகள் இருப்பினும்  சீசெல்சு நாட்டின் கடல் பகுதியில் திமிங்கலத்தை வேட்டையாடுவதற்கு எதிர்ப்பு தெரிவித்ததற்கு சப்பான் அதிருப்தி அடைந்தது. சீசெல்சு தன்து நாட்டின் கடல் பகுதியில் திமிங்கில வேட்டையாடுவதை எதிர்பதில் உறுதியாக உள்ளது.

## மேற்கோள்கள்

பகுப்பு:சீசெல்சு
கு. பாலகிருட்டிணன்

**கு. பாலகிருட்டிணன்** (*K. Balakrishnan*)(பிறப்பு சூலை 12, 1930) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருவாரூர் மாவட்டம் மன்னார்குடியினைச் சார்ந்தவர். இவர் திராவிட முன்னேற்றக் கழக உறுப்பினர் ஆவார். பாலகிருட்டிணன் 1971ஆம் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக மன்னார்குடி சட்டமன்றத் தொகுதியில் போட்டியிட்டு தமிழ்நாடு சட்டப்பேரவை உறுப்பினர் ஆனார்.

## மேற்கோள்கள்

பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:திருவாரூர் மாவட்ட மக்கள்
கு. அ. பொம்மன்

**கு. அ. பொம்மன்** (*K. H. Bomman*)(பிறப்பு சனவரி 17, 1910) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் நீலகிரி மாவட்டம் கூடலூரைச் சார்ந்தவர். இவர், சுதந்திரா கட்சியின் உறுப்பினர் ஆவார். பொம்மன் 1952 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் சுதந்திரா கட்சி வேட்பாளராகக் கூடலூர் சட்டமன்றத் தொகுதியில் போட்டியிட்டு தமிழ்நாடு சட்டப்பேரவை உறுப்பினர் ஆனார்.

## மேற்கோள்கள்

பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:நீலகிரி மாவட்ட மக்கள்
சி. சின்ன வெள்ளையன்

**சி. சின்ன வெள்ளையன்** (*C. Chinna Vellaiyan*) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் சேலம் மாவட்டம் சேந்தமங்கலத்தினைச் சார்ந்தவர். இவர், திராவிட முன்னேற்றக் கழக உறுப்பினர் ஆவார். வெள்ளையன் 1971ஆம் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக சேந்தமங்கலம் சட்டமன்றத் தொகுதியில் போட்டியிட்டு தமிழ்நாடு சட்டப்பேரவை உறுப்பினர் ஆனார்.

## மேற்கோள்கள்

பகுப்பு:சேலம் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
சீசெல்சு குழந்தை மேம்பாட்டு ஆய்வு

**சீசெல்சு குழந்தை மேம்பாட்டு ஆய்வு** (*Seychelles Child Development Study*) 1986 ஆம் ஆண்டு சீசெல்சில் உள்ள சுகாதார மற்றும் கல்வி அமைச்சகங்கள் உரோசெசுட்டர் பல்கலைக்கழகம் மற்றும் உல்சுடர் பல்கலைக்கழகத்தின் ஒத்துழைப்புடன் உருவாக்கிய ஒரு திட்டமாகும். குழந்தைகள் மற்றும் சிறுவர்கள் மீது பாதரசம் வெளிப்பாட்டின் விளைவுகளை கண்காணிப்பதே இத்திட்டத்தின் குறிக்கோள் ஆகும். முதன்மையாக குறைந்த அளவிலான மீன் நுகர்வு  மற்றும் குறிப்பாக நரம்பியல் வளர்ச்சிக் கோளாறுகள் குறித்த விழிப்புணர்வை ஏற்படுத்துவது இத்திட்டத்தில் முக்கியத்துவம் பெறுகிறது.

தலைமுடியின் பாதரச அளவுகள் இந்த ஆய்வுத்திட்டத்தில் உடல்மீதான வெளிப்பாட்டின் குறியீடாகப் பயன்படுத்தப்படுகின்றன. இந்த திட்டத்தின் விளைவாக பல அறிவியல் ஆய்வுகள் உருவாக்கப்பட்டுள்ளன. பொதுவாக மெத்தில்மெர்குரி நுகர்வு நரம்பியல் வளர்ச்சிக் கோளாறுகளின் அபாயத்தை அதிகரிக்கிறது என்பதற்கு எந்த ஆதாரமும் இல்லை என்று முடிவு எட்டப்பட்டுள்ளது. இருப்பினும், ஒரு கட்டுரை இவ்வேதிப் பொருளின் செயல்பாட்டுடனான தொடர்பு இந்த கூட்டுறவை மேலும் ஆய்வு செய்ய வேண்டியதன் அவசியத்தை அறிவுறுத்துகிறது என்று குறிப்பிட்டுள்ளது. 2011 ஆம் ஆண்டில் உணவு மற்றும் வேளாண்மை ஆராய்ச்சி நிறுவனமும்  உலக சுகாதார அமைப்பின் கூட்டுக் குழுவும் இணைந்து ஓர் அறிக்கையை வெளியிட்டன. உயர் குழாய்சிதைவு நோய்க்குறியை அடிப்படையாகக் கொண்டு நோக்குகையில், மீன்களில் உள்ள ஒமேகா-3 கொழுப்பு அமிலங்களுடன் தொடர்புடைய ஆரோக்கிய நலன்கள், மீனில் இருந்து கிடைக்கும் பாதரசத்தை உட்கொள்வதால் ஏற்படக்கூடிய பாதகமான நரம்பியல் விளைவுகளை விட அதிகமாக உள்ளது என்பது அவ்வறிக்கையாகும்.
 
## மேற்கோள்கள்

பகுப்பு:சீசெல்சு
பகுப்பு:பாதரசம்
பிராங்கு மெக்குலின்

**பிரான்சிசு யாக்கோபு மெக்லின்** (Francis James McLynn) என்பவர் ஒரு பிரித்தானிய நூலாசிரியர், சுயசரிதையாளர், வரலாற்றாசிரியர் மற்றும் பத்திரிகையாளர் ஆவார். இவர் செங்கிஸ் கான், பிரான்சின் முதலாம் நெப்போலியன், ஆர். எல். இசுட்டீவன்சன் மற்றும் கார்ல் யுங்கு ஆகியோரின் சுயசரிதைகளை எழுதியுள்ளார்.

### எழுதிய நூல்கள்

* *செங்கிஸ் கான்: உலகை வென்ற மனிதன்* (2015)
* நெப்போலியன்: ஒரு சுயசரிதை (1997)
* இராபர்ட் லூயிசு இசுட்டீவன்சன்: ஒரு சுயசரிதை (1994)
* கார்ல் குசுத்தாவ் யுங்கு: ஒரு சுயசரிதை (1997)

## உசாத்துணை

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:பிரித்தானிய வரலாற்றாளர்கள்
பகுப்பு:மங்கோலியப் பாட வரலாற்றாளர்கள்
கோத்தா பாரு மாவட்டம்

**கோத்தா பாரு மாவட்டம்** (மலாய் மொழி: *Jajahan Kota Bharu*; ஆங்கிலம்: *Kota Bharu District*; சீனம்: 哥打峇鲁县; ஜாவி: كوت بهارو‎‎ ) என்பது மலேசியா, கிளாந்தான் மாநிலத்தில் வடக்குப் பகுதியில் உள்ள ஒரு மாவட்டம். கோத்தா பாரு நகராண்மைக் கழகம் *(Kota Bharu Municipal Council);* கெத்தேரே மாவட்ட மன்றம் *(Ketereh District Council);* ஆகிய இரு மாவட்ட மன்றங்களால் நிர்வகிக்கப் படுகிறது. 

2020-ஆம் ஆண்டு நிலவரப்படி, கோத்தா பாரு மாவட்டத்தின் மக்கள் தொகை 608,600 என மதிப்பிடப்பட்டு உள்ளது. இந்த மாவட்டம் மாநிலத் தலைநகரான கோத்தா பாரு; பெங்காலான் செப்பா; கெத்தேரே ஆகிய நகரங்களைக் கொண்டுள்ளது.

## மக்கள் தொகையியல்

2010-ஆம் ஆண்டு புள்ளி விவரங்களின்படி ஜெலி மக்கள்தொகை 491,237. இந்த மாவட்டத்தின் மக்கள் தொகை 2020-ஆம் ஆண்டில் 608,60-ஆக உயர்ந்து உள்ளது. பெரும்பான்மையினர் கிளாந்தான் மலாய் மக்கள்.

### ஜெலி மாவட்டத்தின் மக்கள் தொகை தரவரிசை

## மேற்கோள்கள்

## வெளி இணைப்புகள்

பகுப்பு:கிளாந்தான்
பகுப்பு:மலேசியாவின் மாவட்டங்கள்‎‎
பகுப்பு:கிளாந்தான் மாவட்டங்கள்
நொ. தருமலிங்கம்

**நொ. தருமலிங்கம்** (*N. Dharmalingam*)(பிறப்பு சனவரி 11, 1946) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கள்ளக்குறிச்சி மாவட்டம் கடம்பூர் அஞ்சல் மரூர் கிராமத்தினைச் சார்ந்தவர். தருமலிங்கம், திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக இரிஷிவந்தியம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

## மேற்கோள்கள்

பகுப்பு:1946 பிறப்புகள்
பகுப்பு:கள்ளக்குறிச்சி மாவட்ட மக்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
யோவான் மேன்

**யோவான் அந்தோனி கார்னட் மேன்** (John Anthony Garnet Man) என்பவர் ஒரு பிரித்தானிய வரலாற்றாசிரியர் மற்றும் பயண எழுத்தாளர் ஆவார். இவர் சீனா மற்றும் மங்கோலியா ஆகிய நாடுகளைப் பற்றி எழுதியுள்ளார்.

## பணி
இவர் ராய்ட்டர்ஸ் நிறுவனத்தில் பணியாற்றியுள்ளார்.

## நூல்கள்
* *[[கோபி பாலைவனம்|கோபி]]: பாலைவனத் தேடல்* (1997)
* *[[செங்கிஸ் கான்]]: வாழ்வு, இறப்பு மற்றும் உயிர்த்தெழல்* (2004)
* *[[அட்டிலா]]: உரோமுக்குச் சவால்விட்ட காட்டுமிராண்டி மன்னன்* (2005)
* *[[குப்லாய் கான்]]: சீனாவை மீட்டுருவாக்கிய மங்கோலிய மன்னன்* (2006)
* *செங்கிஸ் கானின் தலைமைப் பண்பு இரகசியங்கள்* (2009)
* *[[மங்கோலியப் பேரரசு]]: செங்கிஸ் கானின் படையெடுப்புகள் மற்றும் நவீன சீனாவின் உருவாக்கம்* (2014)

## உசாத்துணை

பகுப்பு:1941 பிறப்புகள்
பகுப்பு:வாழும் மக்கள்
பகுப்பு:பிரித்தானிய வரலாற்றாளர்கள்
பகுப்பு:மங்கோலியப் பாட வரலாற்றாளர்கள்
புக்கிட் பூங்கா

**புக்கிட் பூங்கா** (மலாய் மொழி: *Bukit Bungah*; ஆங்கிலம்: *Bukit Bunga*) என்பது மலேசியா, கிளாந்தான் மாநிலத்தில், மலேசியா-தாய்லாந்து எல்லையில், ஓர் எல்லைக் கிராமப்புற நகரம். 

இந்த நகரத்தில் ஓர் எல்லைப் பாலம் உள்ளது. அதன் பெயர் புக்கிட் பூங்கா - பான் புக்கேட்டா பாலம் *(Bukit Bunga-Ban Buketa Bridge).* மலேசியா - தாய்லாந்து எல்லையை இணைக்கும் இந்தப் பாலம், 2007 டிசம்பர் 21-ஆம் தேதி திறக்கப்பட்டது.

## பொது

இந்த நகரத்தின் எல்லைக்கு அருகில் தாய்லாந்தின் நாராதிவாட் மாநிலத்தின் *(Narathiwat Province)* பான் புக்கேடா *(Ban Buketa)* நகரம் உள்ளது.

இந்த நகரம், கிழக்கு-மேற்கு நெடுஞ்சாலையில் *(East-West Highway)* இருந்து 30&nbsp;கி.மீ. அப்பால் தானா மேரா நகரத்திற்குச் செல்லும் வழியில் உள்ளது. இந்த இடம் பல சிறிய கிராமங்களைக் கொண்டது. 

அவற்றில் முக்கியமான கிராமங்கள்:

* புக்கிட் நங்கா - *Bukit Nangka*
* செடோக் - *Cedok* 
* டோக்பே - *Tokpe* 
* கம்போங் புக்கிட் - *Kampung Bukit* 
* ரெனாப் - *Renab*
* செனுபு - *Jenub*

## வரலாறு

புக்கிட் பூங்கா கடந்த சில பத்தாண்டுகளாக, மலேசியாவில் இருந்து தாய்லாந்துக்குள் நுழையும் ஒரு முக்கிய இடமாக மாறியுள்ளது.

மிக ஒதுக்குப்புறமான இடத்தில் அமைந்து இருக்கும் இந்த நகரத்திற்கு 1981-ஆம் ஆண்டில் ஒரு காவல் நிலையம் கட்டித் தரப்பட்டது. இங்கு ஒரு சுங்கத் துறை மற்றும் குடிவரவுத் துறை கட்டடமும் உள்ளது. 

அண்மைய காலங்களில், தாய்லாந்து நாட்டுப் பொருட்களைத் தேடிச் செல்லும் உள்ளூர் சுற்றுலாப் பயணிகளின் மையமாகவும் மாறியுள்ளது.

## மேற்கோள்கள்

பகுப்பு:கிளாந்தான்
பகுப்பு:கிளாந்தான் நகரங்கள்
பகுப்பு:மலேசிய நகரங்கள்‎
பரமேஸ்வரன் ஐயர்

பரமேசுவரன் அய்யர் என்பவர் நிதி ஆயோக் எனப்படும் இந்தியத் திட்டக் குழுவின் மூன்றாவது முதன்மைச் செயல் அதிகாரியாக பொறுப்பேற்க உள்ளார்.. 1981ஆம் ஆண்டு இந்திய ஆட்சி பணியில் சேர்ந்த இவர், 2009ஆம் ஆண்டு விருப்ப ஓய்வு பெற்று உலக வங்கியில் சில வருடங்கள் பணியாற்றினார். 2016ஆம் ஆண்டு மீண்டும் அரசு பணிக்கு திரும்பிய இவர் குடிநீர் மற்றும் சுகாதார துறையின் செயலராக குறிப்பாக இந்திய அரசின் **ஸ்வச் பாரத் அபியான்** எனப்படும் தூய்மை இந்தியா திட்டத்தை செயல்படுத்துவதில் முக்கிய நபராக செயல்பட்டு வருகிறார்.

## மேற்கோள்கள்


பகுப்பு:வாழும் மக்கள்
பகுப்பு:1959 பிறப்புகள்
பகுப்பு:இந்திய ஆட்சிப் பணி அலுவலர்கள்
வ. சின்னசாமி

**வ. சின்னசாமி** (*V. Chinnasamy*)(பிறப்பு நவம்பர் 24, 1939) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் சேலம் மாவட்டம் அயோத்தியாப்பட்டிணத்தைச் சார்ந்தவர். பள்ளிக் கல்வியினை சேலம் மேச்சேரி அரசுப் பள்ளியிலும், சேலம் அரசுக் கல்லூரியில் கல்லூரிக் கல்வினையும் கற்றுள்ளார். சின்னசாமி, திராவிட முன்னேற்றக் கழக உறுப்பினர் ஆவார். 1967 மற்றும் 1971ஆம் ஆண்டுகளில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக ஏற்காடு சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:சேலம் மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
இரா. கணேசு

**இரா. கணேசு** (*R. Ganesh*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். ஊட்டியினைச் சார்ந்த இவர் பள்ளிக்கல்வியினை குன்னூர் தூய அந்தோனியார் மேனிலைப் பள்ளியிலும், கல்லூரிக் கல்வியில் இளங்கலை கல்வியினை உதகமண்டலம் அரசுக் கல்லூரியிலும், முதுகலை கல்வியினை சென்னை, சென்னைப் பல்கலைக்கழகத்திலும் சட்டப் படிப்பில் இளநிலை பட்டப்படிப்பினை கருநாடகாவில் உள்ள நாக கவுடா சட்டப் பல்கலைக்கழகத்திலும் முடித்துள்ளார். இந்திய தேசிய காங்கிரசு கட்சியினை சார்ந்த இவர் 2016 மற்றும் 2021ஆம் ஆண்டுகளில் நடைபெற்ற தமிழ்நாடு சட்டப்பேரவைத் தேர்தலில் இந்திய தேசிய காங்கிரசு வேட்பாளராக உதகமண்டலம் சட்டமன்றத் தொகுதியிலிருந்து போட்டியிட்டுத் தேர்ந்தெடுக்கப்பட்டார்.

## போட்டியிட்டத் தேர்தல்கள்

## மேற்கோள்கள்

பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
ஓல்மியம் அசிட்டேட்டு

**ஓல்மியம் அசிட்டேட்டு** (*Holmium acetate*) என்பது Ho(CH3COO)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். 
## தயாரிப்பு
ஓல்மியம் கார்பனேட்டை அசிட்டிக் அமிலத்தில் கரைப்பதன் மூலம் ஓல்மியம் அசிட்டேட்டு தயாரிக்கப்படுகிறது：
: Ho2(CO3)3 + 6 CH3COOH → 2 (CH3COO)3Ho + 3 H2O + 3 CO2↑
4 என்ற காரகாடித்தன்மைச் சுட்டெண் மதிப்பு கொண்ட அசிட்டிக் அமிலத்தில் ஓல்மியம் ஆக்சைடை கரைத்து ஓல்மியம் அசிட்டேட்டு சேர்மத்தின் நான்கு நீரேற்று (Ho2(CH3COO)6·4H2O): தயாரிக்கப்படுகிறது. 
: Ho2O3 + 6 CH3COOH → 2 Ho(CH3COO)3 + 3 H2O

## இயற்பியல் பண்புகள்
ஓல்மியம் அசிட்டேட்டின் அரையேழு நீரேற்றானது  105 பாகை செல்சியசு வெப்பநிலையில் சிதைவடைந்து அரைநீரேற்றாக உருவாகிறது. 135 பாகை செல்சியசு வெப்பநிலையில் மேலும் சிதைவடைந்து  ஒரு நீரிலியாக மாறுகிறது. கூடுதலாக 590 பாகை செல்சியசுக்கு வெப்பப்படுத்தினால் Ho(OH)(CH3COO)2, HoO(CH3COO) பின்னர் Ho2O2CO3 என ஓல்மியம் ஆக்சைடாக உருவாகிறது. , 

## மேற்கோள்கள்

## புற இணைப்புகள்
*

பகுப்பு:ஓல்மியம் சேர்மங்கள்
பகுப்பு:அசிட்டேட்டுகள்
டேவிட் நிபர்ட்

**டேவிட் ஆலன் நிபர்ட்** (*David Alan Nibert*, பிறப்பு: 1953) ஒரு அமெரிக்க சமூகவியலாளரும், எழுத்தாளரும், ஆர்வலரும் ஆவார். இவர் விட்டன்பெர்க் பல்கலைக்கழகத்தில் சமூகவியல் பேராசிரியராக பணியாற்றுகிறார். அவர் அமெரிக்க சமூகவியல் சங்கத்தின் விலங்குகள் மற்றும் சமூகம் பற்றிய பிரிவின் இணையமைப்பாளராக உள்ளார். 2005-ல், அந்த அமைப்பின் ஆகச்சிறந்த புலமைப்பரிசில் விருதைப் பெற்றார்.

## பணியும் செய்ற்பாடுகளும்
நிபர்ட் விலங்குரிமைக் கோட்பாட்டை மற்ற பொருளாதார மற்றும் சமூகவியல் கோட்பாடுகளுடன் இணைக்கிறார். நிபர்ட்டின் விளக்கத்தின்படி, விலங்கினவாதம் என்பது உணர்திற விலங்குகளுக்கு எதிரான பாகுபாட்டை அவ்விலங்குகளின் இனத்தைக் காரணமாக வைத்து நியாயப்படுத்தி அதன் மூலம் விலங்கு அடிமைத்தனத்தை சட்டப்பூர்வமாக்க முற்படும் ஒரு சித்தாந்தமாகும். அவர் நனிசைவ வாழ்வுமுறையையும் ஒழிப்புவாதச் சித்தாந்தத்தையும் ஊக்குவிக்கிறார்.

விலங்குகள் ஒடுக்குமுறை பற்றிய விழிப்புணர்வை ஏற்படுத்துவதற்காக விட்டன்பெர்க் பல்கலைக்கழகத்தில் "விலங்குகள் மற்றும் சமூகம்" என்ற வகுப்பை நிபர்ட் வழங்குகிறார்:

## படைப்புகள்
### நூல்கள்
* *[https://products.abc-clio.com/abc-cliocorporate/product.aspx?pc=A5203C Animal Oppression and Capitalism]*. Praeger Publishing, 2017. 
* *[http://cup.columbia.edu/book/animal-oppression-and-human-violence/9780231151894 Animal Oppression and Human Violence: Domesecration, Capitalism, and Global Conflict]*. Columbia University Press, 2013. 
* "Origins and Consequences of the Animal Industrial Complex" in Steven Best; Richard Kahn; Anthony J. Nocella II; Peter McLaren (eds.). *[https://rowman.com/ISBN/9780739136973/The-Global-Industrial-Complex-Systems-of-Domination The Global Industrial Complex: Systems of Domination]*. Rowman & Littlefield, 2011 
* *[https://books.google.com/books/about/Animal_rights_human_rights.html?id=0nzaAAAAMAAJ Animal Rights/Human Rights: Entanglements of Oppression and Liberation]*. Rowman & Littlefield, 2002.  (0-7425-1776-4)
* *[https://monthlyreview.org/product/hitting_the_lottery_jackpot/ Hitting the Lottery Jackpot: State Governments and the Taxing of Dreams]*. Monthly Review Press, 1999. 

### ஆராய்ச்சிக் கட்டுரைகள்
* *[https://www.researchgate.net/publication/235308570_Consuming_the_Surplus_Expanding_Meat_Consumption_and_Animal_Oppression Consuming the Surplus: Expanding "Meat" Consumption and Animal Oppression].* International Journal of Sociology & Social Policy. Year: 2004. 24(9):76-96. With Bill Winders
* *[https://www.researchgate.net/publication/249362907_Humans_and_Other_Animals_Sociology's_Moral_and_Intellectual_Challenge Humans and other animals: sociology's moral and intellectual challenge].* International Journal of Sociology and Social Policy. Year: 2003 Volume: 23 Issue: 3 pp.&nbsp;4–25.

## இவற்றையும் பார்க்க
* விலங்குரிமை
* நனிசைவம்
* விலங்குத் தொழிற்கூட்டு

## மேற்கோள் தரவுகள்

## வெளியிணைப்புகள்

* Interview with David Nibert Mercy for Animals
* Interview with David Nibert Abolitionist-Online

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:அமெரிக்க எழுத்தாளர்கள்
பகுப்பு:விலங்குரிமை அறிஞர்கள்
பகுப்பு:நனிசைவ ஆர்வலர்கள்
பகுப்பு:அமெரிக்க சமூகவியலாளர்கள்
பூ. எட்டியப்பன்

**பூ. எட்டியப்பன்** (*P. Ettiappan*)(பிறப்பு 1916) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் திருவண்ணாமலை மாவட்டம் பெரணமல்லூரைச் சார்ந்தவர். பள்ளிக் கல்வியினை பெரமணநல்லூர் உயர்நிலைப் பள்ளியிலும் சென்னை, முத்தையாச் செட்டியார் உயர்நிலைப் பள்ளியிலும் கற்றுள்ளார். எட்டியப்பன், திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக பெரணமல்லூர் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:திருவண்ணாமலை மாவட்ட மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:1916 பிறப்புகள்
கி. பொ. கோபால்

**கி. பொ. கோபால்** (*K. P. Gopal*)(பிறப்பு மார்ச்சு 11, 1930) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் தேனி மாவட்டம் கூடலூரைச் சார்ந்தவர். திருச்சிராப்பள்ளி புனித சூசையப்பர் கல்லூரி உயர்நிலைப் பள்ளியில் பள்ளிக் கல்வியினையும்  சென்னை, மாநிலக் கல்லூரி மற்றும் சென்னை சட்டக் கல்லூரியில் கல்லூரிக் கல்வியினையும் முடித்துள்ளார். கோபால், இந்திய தேசிய காங்கிரசு உறுப்பினர் ஆவார். இவர் 1971ஆம் ஆண்டில் நடைபெற்ற தமிழ்நாடு சட்டப் பேரவைத் தேர்தலில் காங்கிரசு வேட்பாளராகக் கம்பம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

## மேற்கோள்கள்

பகுப்பு:1930 பிறப்புகள்
பகுப்பு:தேனி மாவட்ட மக்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:மாநிலக் கல்லூரி மேனாள் மாணவர்கள்
பிரிகிதா சாகா

**பிரிகிதா சாகா** (*Brigida Saga*, பிறப்பு:14 சனவரி 2000) இந்தியத்தமிழ்த் திரைப்பட நடிகையாவார். *இவர் வர்மா* (2020) *வேலன்* (2021) இரவின் நிழல் (2022), *[[கருடன் (2024 திரைப்படம்)|கருடன்]]* (2024) போன்ற படங்களில் நடித்ததற்காக  அறியப்படுகிறார்.

## தொழில் வாழ்க்கை
இணையத் தொலைக்காட்சித் தொடரான ஆகா கல்யாணத்தில் பவி ஆசிரியர் என்ற பாத்திரத்தில் நடித்ததற்காக அறியப்படுகிறார். இவர் அயோக்யா, மாஸ்டர், *வேலன்* ஆகிய திரைப்படங்களிலும் நடித்தார். இவர் குறிப்பிடத்தக்க வகையில் இரவின் நிழல் (2022)  திரைப்படத்தில் ஒரு கதாபாத்திரத்தில் நடித்தார். தெலுங்கில் *சிந்தூரம்* (2023) என்ற திரைப்படத்தில் முக்கியக் கதாபாத்திரத்தில் நடித்தார். படத்தில் இவரது நடிப்பைப் பற்றி, ஒரு விமர்சகர் இவ்வாறு எழுதியிருந்தார், "பிரிகிதா சாகா ஸ்ரீஜா கதாபாத்திரத்தின் வெளிப்பாடாக அழகாகவும் எளிதாகவும் நடித்தார்".

## திரைப்படவியல்

### தொலைக்காட்சி

* *[[ஆஹா கல்யாணம் (வலை தொடர்)|ஆகா கல்யாணம்]]* (2019) -பவி ஆசிரியை (பிளாக்சீப் தொலைக்காட்சி)

### குறும்படங்கள்

* அவளோடு அவன்
* கண் பேசும் வார்த்தைகள்
* தோள் கொண்டு
* என் கண்ணோடு

## மேற்கோள்கள்

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:சென்னை நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
கருஞ்சிவப்பு மார்பு பூங்கொத்தி

**கருஞ்சிவப்பு மார்பு பூங்கொத்தி** (*Crimson-breasted flowerpecker*)(*பிரியோனோசிலசு பெர்குசசு*) என்பது *டைகேயிடே* குடும்பத்தில் உள்ள ஒரு வகை பறவை சிற்றினம் ஆகும். இது இந்தோனேசியா, மலேசியா, மியான்மர் மற்றும் தாய்லாந்து ஆகிய நாடுகளில் காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

## மேற்கோள்கள்

பகுப்பு:பூங்கொத்தி
கபில நிற நெட்டைக்காலி

thumb|ு'' ஆந்தசு கேம்பெசுட்ரிசு'' முட்டை
**கபில நிற நெட்டைக்காலி** (*Tawny pipit*)(*ஆந்தசு கேம்பெசுட்ரிசு*) என்பது ஒரு நடுத்தர-பெரிய குருவி சிற்றினம் ஆகும். இது வடமேற்கு ஆபிரிக்கா மற்றும் போர்த்துகல் முதல் மத்திய சைபீரியா மற்றும் மங்கோலியா உட்பகுதிகள் வரையிலும் மத்திய பலேர்க்டிக்கின் பெரும்பகுதியிலும் இனப்பெருக்கம் செய்யும் பறவையாகும். இது குளிர்காலத்தில் வெப்பமண்டல ஆப்பிரிக்கா மற்றும் இந்தியத் துணைக்கண்டத்திற்கு வலசை செல்கிறது. இதனுடைய விலங்கியல் பெயர் இலத்தீன் மொழியிலிருந்து வந்தது. *ஆந்தசு* என்பது புல்வெளிகளில் காணப்படும் சிறிய பறவையினைக் குறிக்கும் பெயர் ஆகும். மேலும் சிற்றினப் பெயரான *கேம்பெசுட்ரிசு* என்பது "வயல்களில்" என்று பொருள்.

இது ஒரு பெரிய நெட்டைக்காலி ஆகும். இதனுடைய உடல் நீளம்  இறக்கை விட்டம்  ஆகும். இது நிலத்தில் காணப்படும் வேறுபடுத்தி அறிய இயலா பறவையாக காணப்படும். இதன் மேற்பகுதி மணல் பழுப்பு நிறத்திலும் கீழ்ப்பகுதி வெளிர் நிறத்திலும் காணப்படும். இது ரிச்சர்டு நெட்டைக்காலியினைப் போலவே காணப்படும். ஆனால் சற்று சிறியது, குறுகிய இறக்கை, வால் மற்றும் கால்களுடன் குறுகிய கருமையான அலகுடன் காணப்படும். இதன் நன்றாகப் பறக்கக்கூடியது.

இதன் பாடல் உரத்த ஒலியுடன் **சிர்-ரீ-சிர்-ரீ** என ஒலிக்கும்.

தெற்காசியாவில், குளிர்காலத்தில், ரிச்சர்ட்டு நெட்டைக்காலி, பிளைத் நெட்டைக்காலி மற்றும் நெல்வயல் நெட்டைக்காலி வேறுபடுத்தியதாவதில் கவனமாக இருக்கவேண்டும். கபில நிற நெட்டைக்காலி இதன் உறவினர்களைப் போலவே பூச்சிகளை உண்ணக்கூடியது.

இனப்பெருக்க வாழ்விடம் பகுதி வறண்ட பாலைவனங்கள் உட்பட வறண்ட திறந்த இடங்களாகும். தரையில் கட்டப்படும் கூடுகளில் 4 முதல் 6 முட்டைகள் வரை இடுகின்றன.

## சமூகத்தில்
1944ஆம் ஆண்டு வெளியான *டாவ்னி பிபிட்* திரைப்படத்தின் கதைக்களம், இங்கிலாந்தில் ஒரு இணை கபில நிற நெட்டைக்காலி இனப்பெருக்கம் செய்யும் அரிய நிகழ்வைப் பற்றியது. எரிக் ஹோஸ்கிங்கின் நெட்டைக்காலிகளின் காட்சிகள் உண்மையில் புல்வெளி நெட்டைக்காலிகளைப் பற்றியது. ஏனெனில் ஜெர்மனியினால் ஆக்கிரமிக்கப்பட்ட ஐரோப்பாவிலிருந்து உண்மையான கபில நிற நெட்டைக்காலிகளை அவரால் பெற முடியவில்லை.

## மேற்கோள்கள்

## வெளி இணைப்புகள்

* முதுமை மற்றும் பாலினம் (PDF; 3.2 MB) ஜேவியர் பிளாஸ்கோ-ஜூமேட்டா & கெர்ட்-மைக்கேல் ஹெய்ன்ஸால் 

பகுப்பு:ஆப்பிரிக்கப் பறவைகள்
பகுப்பு:ஐரோப்பியப் பறவைகள்
இகோர் டி ரேச்சல்வில்ட்சு

**இகோர் டி ரேச்சல்வில்ட்சு** (Igor de Rachewiltz) என்பவர் ஒரு இத்தாலிய வரலாற்றாசிரியர் ஆவார். இவர் மங்கோலியா பற்றிய ஆய்வுகளில் ஈடுபட்டார். இவர் உரோமில் பிறந்தார். இவரது பாட்டி நடு உருசியாவின் கசானைச் சேர்ந்த ஒரு தாதர் இனப் பெண் ஆவார். அவர் தன்னைத் தங்க நாடோடிக் கூட்டத்தின் வழித்தோன்றல் என்று கூறினார். இவர் மங்கோலியர்களின் இரகசிய வரலாற்றை ஆங்கிலத்திற்கு மொழிபெயர்த்துப் பதிப்பித்துள்ளார்.

## உசாத்துணை


## நூல்

* (மொழிபெயர்ப்பு) *[http://cedar.wwu.edu/cgi/viewcontent.cgi?article=1003&context=cedarbooks மங்கோலியர்களின் இரகசிய வரலாறு: பதிமூன்றாம் நூற்றாண்டின் ஒரு மங்கோலியக் காவியம்]* (11திசம்பர் 2015).

பகுப்பு:1929 பிறப்புகள்
பகுப்பு:2016 இறப்புகள்
பகுப்பு:மங்கோலியப் பாட வரலாற்றாளர்கள்
நடவாவி கிணறு

**நடவாவி கிணறு** என்பது தமிழ்நாட்டின், காஞ்சிபுரம் அருகே ஐயங்கார் குளம் என்ற ஊரில் சஞ்சீவிராய சுவாமி  கோயில் அருகே உள்ள வித்தியாசமான ஒரு குளம் ஆகும். 

## பெயராய்வு
வாவி என்றால் கிணறு என்றும் நட என்றால் நடத்தல் என்றும் பொருள் ஆகும். அதாவது நடவாவி கிணறு என்றால் படிகட்டுள்ள கிணறு என்று பொருளாகும்.

## அமைப்பு
நடவாவிக் கிணறானது வித்தியாசமான தோற்றத்தில் உள்ளது. இந்தக் கிணற்றுக்கு முன்பு கல்லால் அழகிய வேலைப்பாடுகளுடன் அமைக்கபட்ட ஒரு தோரண வாயில் உள்ளது. வாயிலின் உச்சியில் கஜலட்சுமியின் உருவமும், தூணின் இரு புறங்களிலும் வீரர்கள் அமர்ந்த யாளியின் உருவங்களும் அமைந்துள்ளன. இந்தக் கிணற்றுக்கு செல்ல தரை மட்டத்தில் இருந்து படிக்கட்டுடன் கூடிய சுரங்கம் போன்ற பாதை உள்ளது. அந்தப் பாதையில் இறங்கிச் சென்றால் ஒரு மண்டம் உள்ளது. அந்த மண்டபத்தின் நடுவில் கிணறு உள்ளது. இதுவே நடவாவிக் கிணறு ஆகும். தரைமட்டத்தில் இருந்து கீழே செல்ல 48 படிகள் உள்ளன. 27 படிகளைக் கடந்தால் மண்டபத்தை அடைய முடியும். இந்த மண்டபமானது 12 தூண்களுடன் குளத்தைச் சுற்றி அமைந்துள்ளது. தூண்களில் பெருமாளின் அவதாரங்கள் சிறியதும் பெரியதுமாக செதுக்கப்பட்டுள்ளன.

## விழா
ஒவ்வொரு ஆண்டும் சித்திரை முழுநிலவு நாளில் இங்கு நடவாவி உற்சவம் நடத்தப்படுகிறது. அந்த நாளுக்கு இரு நாட்களுக்கு முன்னதாகவே கிணற்றில் உள்ள மண்டபத்தில் நீர் தேங்காதவாறு கிணற்றில் கூடுதலாக உள்ள நீர் வெளியே இறைக்கப்படுகிறது. விழா நாளில் காஞ்சி வரதராசப் பெருமாள் இந்தக் குளத்தில் உள்ள மண்டபத்தில் வந்து மூன்று முறை வலம் வருகிறார். பின்னர் கோயில் கிணற்று நீரில் வரதராசருக்கு திருமஞ்சனம் செய்யப்படுகிறது. அடுத்த நாள் கோயிலில் இருந்து இராமர், இலக்குவண், சீதை ஆகியோரின் உற்சவர் சிலைகள் இந்தக் கிணற்றுக்கு கொண்டுவரப்படுகின்றன. அதன்பிறகு உள்ளூர் பக்தர்கள் நடவாவிக் கிணற்றில் புனித நீராடுகின்றனர். விழாவுக்குப் பின்னர் கிணற்றில் ஊற்றெடுத்து மண்டபத்தையும் கிணற்றையும் நீர் நிரப்பிவிடும்.

## பரவலர் பண்பாட்டில்
நான் கடவுள் திரைப்படத்தின் சில காட்சிகள் இந்த நடவாவிக் கிணற்றில் படமாக்கப்பட்டன.

## குறிப்புகள்

பகுப்பு:காஞ்சிபுரம் மாவட்டம்
பகுப்பு:தமிழ்நாட்டிலுள்ள கோயில் குளங்கள்
பகுப்பு:படிக்கிணறுகள்
மனித உரிமை காக்கும் கட்சி

**மனித உரிமை காக்கும் கட்சி** ஒரு தமிழ்நாட்டு அரசியல் கட்சி. தேவர் சாதியினரின் ஆதரவுடைய இக்கட்சி 2018ஆம் ஆண்டு நடிகர் கார்த்திக்கால் தொடங்கப்பட்டது. 2006ம் ஆண்டு முதல் ஃபார்வார்டு ப்ளாக் கட்சியில் இருந்த கார்த்திக் 2009ஆம் ஆண்டு * அகில இந்திய நாடாளும் மக்கள் கட்சி* என தனிக்கட்சி தொடங்கினார். 2009 பொதுத் தேர்தலில் பாரதிய ஜனதா கட்சி தலைமையிலான தேசிய ஜனநாயக கூட்டணியில் இடம் பெற்றது. விருதுநகர் மற்றும் தேனி மக்களவைத் தொகுதிகளில் போட்டியிட்டு தோல்வியடைந்தது.

நிறுவனர் கார்த்திக் இக்கட்சியைக் கலைத்துவிட்டு ''மனித உரிமை காக்கும் கட்சி’' என்ற பெயரில் புதுக் கட்சியை அறிவித்தார்.           
## சான்றுகள்

பகுப்பு:தமிழக அரசியல் கட்சிகள்
கிளாந்தான் ஆறு

**கிளாந்தான் ஆறு** என்பது (மலாய்: *Sungai Kelantan*; ஆங்கிலம்: *Kelantan River*; கிளாந்தான் மலாய் மொழி: *Sunga Kelate*;) என்பது மலேசியா, கிளாந்தான் மாநிலத்தில் அமைந்துள்ள ஒரு முக்கியமான ஆறு. 

இந்த ஆறு தாமான் நெகாரா தேசிய பூங்காவின் *(Taman Negara National Park)* வடகிழக்கு பகுதியில் சுமார் 11,900 கி.மீ². நீர்ப்பிடிப்புப் பகுதியைக் கொண்டது. தன் இறுதிப் பயணத்தில் தென் சீனக் கடலில் கலக்கிறது.

## வழிப் பாதை

ஓராங் அஸ்லி பழங்குடியினர் அதிகமாக வசிக்கும் தெற்கு கிளாந்தானில் உள்ள குவா மூசாங் மாவட்டப் பகுதியின் மலைக்காடுகளில் கிளாந்தான் ஆறு தொடங்குகிறது. 

இந்தப் பகுதி அதன் சுண்ணாம்புக் குன்றுகள் மற்றும் சுண்ணாம்புக் குகைகளுக்கு பெயர் பெற்றது. நெங்கேரி ஆற்றின் *(River Nenggeri)* வழிப்பாதையில் சில குகைகள் உள்ளன. குவா சா *(Gua Cha)* போன்ற குகைகள். 9000 ஆண்டுகள் பழைமை வாய்ந்தவை.

இந்த ஆறு ஏழு முக்கிய நகரங்களைக் கடந்து ஆறு கடலில் பாய்கிறது: கோலா கிராய், தானா மேரா மாவட்டம், மாச்சாங், பாசீர் மாஸ், தும்பாட், கோத்தா பாரு, பெங்காலான் செப்பா. ஆற்றின் முகத்துவாரத்தில் பல தீவுகள் உள்ளன.

### கோலா பெசார்

*கோலா பெசார்* என்று அழைக்கப்படும் முகத்துவாரத்தைச் சுற்றிலும் ஏராளமான மீனவக் கிராமங்கள் உள்ளன. பிரபலமான பாத்தேக் தயாரிப்பிற்கு நன்கு அறியப்பட்ட கிராமங்கள். 

1941 டிசம்பர் மாதம், மலாயா மீதான ஜப்பானியப் படையெடுப்பு நடந்தது. அப்போது ஜப்பானியத் துருப்புக்கள் முதன்முதலில் இங்குதான் தரையிறங்கினர்.

## வெள்ளப் பாதிப்புகள்

வடகிழக்கு பருவமழை பருவத்தின் காரணமாக, நவம்பர் முதல் பிப்ரவரி வரையிலான மாதங்களில் கிளாந்தான் ஆறு வழக்கமாக அதன் கரைகளில் அதிகமாகப் பெருக்கெடுக்கும். 1926 மற்றும் 1967ஆம்- ஆண்டுகளில் கடுமையான வெள்ளம் ஏற்பட்டது. 

1967-ஆம் ஆண்டு வெள்ளத்தில் 84% கிளாந்தான் மக்கள் (537,000 மக்கள்) மோசமாகப் பாதிக்கப்பட்டனர். சுமார் 125,000 பேர் வெளியேற்றப்பட்டனர். மற்றும் 38 பேர் நீரில் மூழ்கி இறந்தனர்.

### தொலைவுக் கணிப்பியல் வெள்ள முன்னறிவிப்பு

கிளாந்தான் ஆற்றுப் படுகையில், மிக அண்மைய காலத்தில், தொலைவுக் கணிப்பியல் வெள்ள முன்னறிவிப்பு *(Telemetric Flood Forecasting System)* அமைப்பு நிறுவப்பட்டது. ஆற்றின் நீர்மட்டம் அதிகமாகும் போது பொதுமக்கள் எச்சரிக்கப் படுகின்றனர்.

## மேற்கோள்கள்

## வெளி இணைப்புகள்

* Kelantan online river level data  - click *Sg.Kelantan* for current week's river level readings taken every hour - or click the number in the *Station id* column to plot a graph.

* தாமான் நெகாரா 
* http://dikelantan.com  கிளாந்தான்

## மேலும் காண்க
* **[[மலேசிய ஆறுகளின் பட்டியல்]]**
* **[[மலேசியத் தேசியப் பூங்காக்களின் பட்டியல்]]**

பகுப்பு:கிளாந்தான்
பகுப்பு:மலேசிய ஆறுகள்
பகுப்பு:மலேசியாவில் உள்ள தேசியப் பூங்காக்கள்
பகுப்பு:மலேசியப் பூங்காக்கள்
பால் புயேல்

**பால் புயேல்** (Paul Buell) என்பவர் ஒரு அமெரிக்க வரலாற்றாளர் மற்றும் மொழிபெயர்ப்பாளார் ஆவார். இவர் ஐக்கிய அமெரிக்காவின் வாசிங்டன் பல்கலைக்கழகத்தில் வரலாற்றில் முனைவர் பட்டமும், சீன மொழியில் முதுகலைப் பட்டமும் பெற்றுள்ளார். 80க்கும் மேற்பட்ட நூல்கள் மற்றும் கட்டுரைகளை எழுதியுள்ளார்.

## நூல்கள்

* மங்கோலிய உலகப் பேரரசின் ஆதி முதல் அந்தம் (2010)
* மங்கோலிய உலகத்தின் வரலாற்று அகராதி (2018)
* கானுக்காக ஒரு சூப் (2016)

## உசாத்துணை

பகுப்பு:அமெரிக்க வரலாற்றாளர்கள்
பகுப்பு:மங்கோலியப் பாட வரலாற்றாளர்கள்
கிறித்தோபர் அட்வுட்

**கிறித்தோபர் அட்வுட்** (Christopher Atwood) என்பவர் ஒரு அமெரிக்க வரலாற்றாளார் ஆவார். இவர் இந்தியானா பல்கலைக்கழகத்தில் முனைவர் பட்டம் பெற்றுள்ளார். இவர் தற்போது பென்சில்வேனியா பல்கலைக்கழகத்தில் மங்கோலிய மற்றும் சீன வரலாற்றுத் துறையின் தலைமைப் பேராசிரியராகப் பணியாற்றி வருகிறார்.

## நூல்கள்

* மங்கோலியர்களின் எழுச்சி: ஐந்து சீன ஆதாரங்கள்

## உசாத்துணை

பகுப்பு:அமெரிக்க வரலாற்றாளர்கள்
பகுப்பு:மங்கோலியப் பாட வரலாற்றாளர்கள்